CELEX: 32010R0277
Language: lt
Date: 2010-03-31 00:00:00
Title: 2010 m. kovo 31 d. Komisijos reglamentas (ES) Nr. 277/2010 dėl leidimo naudoti 6-fitazę kaip mėsinių ir veislinių naminių paukščių, išskyrus mėsinius kalakutus, dedeklių ir kiaulių, išskyrus paršavedes, pašarų priedą (leidimo turėtojas Roal Oy) (Tekstas svarbus EEE)

1.4.2010   
            
            
               LT
            
            
               Europos Sąjungos oficialusis leidinys
            
            
               L 86/13
            
         KOMISIJOS REGLAMENTAS (ES) Nr. 277/2010
   2010 m. kovo 31 d.
   dėl leidimo naudoti 6-fitazę kaip mėsinių ir veislinių naminių paukščių, išskyrus mėsinius kalakutus, dedeklių ir kiaulių, išskyrus paršavedes, pašarų priedą (leidimo turėtojas Roal Oy)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mitybai naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti šio reglamento priede nurodytą preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo fermentą 6-fitazę (EC 3.1.3.26), pagamintą iš Trichoderma reesei (CBS 122001) kaip mėsiniams ir veisliniams naminiams paukščiams, išskyrus mėsinius kalakutus, dedeklėms ir kiaulėms, išskyrus paršavedes, skirtą pašarų priedą. Pašarų priedas priskirtinas priedų kategorijai „zootechniniai priedai“.
            
         
               (4)
            
            
               Europos maisto saugos tarnyba (toliau – Tarnyba) 2009 m. lapkričio 11 d. priimtoje nuomonėje (2) padarė išvadą, kad 6-fitazė, gauta iš Trichoderma reesei (CBS 122001), nedaro nepageidaujamo poveikio gyvūnų sveikatai, žmonių sveikatai arba aplinkai ir kad naudojant šį preparatą gali pagerėti gyvūnų savybės. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (5)
            
            
               Šio preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Todėl preparatą reikėtų leisti naudoti, kaip nurodyta šio reglamento priede.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų mitybos priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. kovo 31 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EMST leidinys 2009; 7(11):1380.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo trukmė
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai.
                  
               
            
                  4a12
               
               
                  Roal Oy
               
               
                  6–fitazė
                  EC 3.1.3.26
               
               
                  
                               
                           
                           
                              Priedo sudėtis
                              
                                           
                                       
                                       
                                          6-fitazės (EC 3.1.3.26), pagamintos iš Trichoderma reesei
                                          
                                       
                                    
                                           
                                       
                                       
                                          (CBS 122001), preparatas, kurio mažiausias aktyvumas:
                                          
                                                       
                                                   
                                                   
                                                      40 000 PPU (1)/g kieto pavidalo
                                                   
                                                
                                                       
                                                   
                                                   
                                                      10 000 PPU/g skysto pavidalo
                                                   
                                                
                                    
                        
                               
                           
                           
                              Veikliosios medžiagos apibūdinimas
                              6-fitazė (EC 3.1.3.26), pagaminta iš Trichoderma reesei (CBS 122001)
                           
                        
                               
                           
                           
                              Analizės metodas (2)
                              
                              Kolorimetrinis metodas, kuriuo matuojamas 6-fitazės aktyvumas išmatuojant iš natrio fitato išsiskyrusį neorganinį fosfatą tiriant po fosfomolibdato komplekso redukcijos susidariusią spalvą.
                           
                        
               
                  Mėsiniai ir veisliniai naminiai paukščiai, išskyrus mėsinius kalakutus
               
               
                  —
               
               
                  250 PPU
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Didžiausia visoms nurodytoms rūšims rekomenduojama dozė viename kilograme visaverčių pašarų: 1 000 PPU
                           
                        
                              3.
                           
                           
                              Skirtas naudoti pašaruose, kuriuose daugiau kaip 0,23 % fitino, jungiančio fosforą.
                           
                        
                              4.
                           
                           
                              Sauga: tvarkant produktą reikia dėvėti kvėpavimo takų apsaugą, saugos akinius ir pirštines.
                           
                        
               
                  2020 4 21
               
            
                  Dedeklės
               
               
                  125 PPU
               
            
                  Kiaulės, išskyrus paršavedes
               
               
                  250 PPU
               
            
         (1)  1 PPU – tai fermento kiekis, atpalaiduojantis 1 mikromolį neorganinio fosfato per minutę iš natrio fitato, esant 5,0 pH ir 37 °C temperatūrai.
      
         (2)  Išsamų analizės metodų aprašymą galima rasti Bendrijos etaloninės laboratorijos svetainėje www.irmm.jrc.be/crl-feed-additives.